
     REPUBLIKA HRVATSKA                                               Broj: 14. St-220/2015.
  TRGOVAČKI SUD U SPLITU
 Sukoišanska 6. - 21 000  S P L I T

U IME REPUBLIKE HRVATSKE

R J E Š E N J E

		Trgovački sud u Splitu, po sudcu tog suda Jozi Ćaleta, kao stečajnom sucu, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Mažuranićevo šetalište 24b, OIB: 85821130368., za provedbu skraćenog stečajnog postupka nad Dužnikom: MONTEGRA d.o.o., za graditeljstvo, trgovinu i usluge, Split, A. B. Šimića 26., OIB: 02096930333, MBS: 060189135, 10. srpnja 2017.

r i j e š i o  j e

	Obustavlja se skraćeni stečajni postupka nad dužnikom MONTEGRA d.o.o., za graditeljstvo, trgovinu i usluge, Split, A. B. Šimića 26.

Obrazloženje

	Dana 18. rujna 2015. godine kod ovog suda zaprimljen je zahtjev FINANCIJSKE AGENCIJE, Regionalni centar Split za provedbu skraćenog stečajnog postupka nad dužnikom MONTEGRA, d.o.o., za graditeljstvo, trgovinu i usluge, Split, A. B. Šimića 26., OIB: 02096930333, a temeljem odredbe čl. 444. st. 1. Stečajnog zakona ("Narodne novine" broj: 71/15, u daljnjem tekstu: SZ).

	Nakon što je utvrdio da su ispunjene pretpostavke za provedbu skraćenog stečajnog postupka u smislu odredbe čl. 428. SZ-a, ovaj sud je temeljem odredbe čl. 430. SZ-a na mrežnoj stranici e-Oglasna ploča sudova 21. lipnja 2017. godine objavio oglas kojim je pozvao osobe ovlaštene za zastupanje dužnika po zakonu da u roku od 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, sve to uz upozorenje na pravne posljedive nepodnošenja takvog prijedloga.

	Dana 07. srpnja 2017. godine kod ovog suda zaprimljen je prijedlog predlagatelja Republike Hrvatske, Ministarstvo financija za otvaranje stečajnog postupka nad dužnikom u kojem u bitnom navodi da Republika Hrvatska ima dospjelih, a nepodmirenih tražbina prema dužniju u ukupnom iznosu od: 399.718,85 kuna.

	U privitku prijedloga predlagatelj dostavlja prijedlog za otvaranje stečajnog postupka na propisanom obrasu (list 11), stanje računa poreznog obveznika na dan 21. lipnja 2017. godine (list 13) i godišnji  financijski izvještaj za 2013. godinu (list 14) te predlažu obustavu 

skraćenog stečajnog postupka i donošenje rješenja o pokretanju prethodnog postupka, odnosno donošenje rješenja o otvaranju stečajnog postupka.


	Kako u konkretnom slučaju nisu ispunjene pretpostavke za provedbu skraćenog stečajnog postupka budući je vjerovnik Republika Hrvatska predložila otvaranje stečajnog postupka (a temeljem odredbe čl. 114. st. 3. SZ-a oslobođena je plaćanja predujma za namirenje troškova stečajnog postupka), to je temeljem odredbe čl. 433. i 435. st. 2. SZ-a odlučeno kao u izreci ovog rješenja.

	O daljnjem tijeku postupka (tj. donošenju rješenja o pokretanju prethodnog postupka iz. čl. 115. SZ-a ili donošenju rješenja o otvaranju stečaja bez prethodnog postupka – čl. 116. SZ-a) sud će odlučiti posebnim rješenjem.


U Splitu, 10. srpnja 2017.




                                                                                                             S U D A C:
                                                                                                             Jozo Ćaleta


POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od 8 dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pisanim putem, u tri primjerak, a o istoj odlučuje Visoki trgovački sud Republike Hrvatske.


DAN:
1. predlagatelju
1. dužniku
1. mrežna stranica e-Oglasna ploča suda- 20 dana
1. u spis

